## Pravilnik o provedbi mjere potpore dohotku poljoprivrednih gospodarstava

### NN 34/2010 (19.3.2010.), Pravilnik o provedbi mjere potpore dohotku poljoprivrednih gospodarstava

MINISTARSTVO POLJOPRIVREDE, RIBARSTVA I RURALNOG RAZVOJA

878

Na temelju članka 64. Zakona o državnoj potpori poljoprivredi i ruralnom razvoju (»Narodne novine«, br. 83/09, 153/09), ministar poljoprivrede, ribarstva i ruralnog razvoja donosi

PRAVILNIK

O PROVEDBI MJERE POTPORE DOHOTKU POLJOPRIVREDNIH GOSPODARSTAVA

Članak 1.

Ovim se Pravilnikom propisuju uvjeti i način provedbe mjere potpore dohotku poljoprivrednih gospodarstava u 2010. godini.

Značenje izraza

Članak 2.

U smislu ovoga Pravilnika pojedini izrazi imaju sljedeće značenje:

1. Članovi obiteljskog poljoprivrednog gospodarstva su punoljetni članovi zajedničkog kućanstva koji imaju prebivalište na istoj adresi, bave se stalno ili povremeno radom na gospodarstvu, a upisani su kao članovi gospodarstva u Upisnik poljoprivrednih gospodarstava.

2. Korisnik mirovine kao poljoprivrednik je osoba koja je do umirovljenja bila osiguranik mirovinskog osiguranja poljoprivrednika pri Hrvatskom zavodu za mirovinsko osiguranje.

Opći uvjeti za ostvarivanje potpore

Članak 3.

1) Mjera potpore dohotku poljoprivrednih gospodarstava namijenjena je korisnicima I. i II. skupine.

2) Korisnici potpore dohotku I. skupine jesu obiteljska poljoprivredna gospodarstva upisana u Upisnik poljoprivrednih gospodarstava do 31. 12. 2009. godine, čiji nositelj ili član u trenutku podnošenja zahtjeva za potporu dohotku ima status osiguranika mirovinskog osiguranja u svojstvu poljoprivrednika i najmanje 50 godina života za žene, odnosno 55 za muškarce.

3) Korisnici potpore dohotku II. skupine jesu obiteljska poljoprivredna gospodarstva upisana u Upisnik poljoprivrednih gospodarstava do 31.12.2009. godine, čiji nositelj ili član u trenutku podnošenja zahtjeva za potporu dohotku pripada jednoj od sljedećih kategorija:

– osoba je korisnik mirovine kao poljoprivrednik

– osoba ima status osiguranika mirovinskog osiguranja u svojstvu poljoprivrednika i manje od 50 godina života za žene, odnosno 55 za muškarce

– osoba ima najmanje 65 godina starosti, a ne ostvaruje dohodak po osnovi samostalnog ili nesamostalnog rada niti mirovinu.

4) Korisnici potpore dohotku I. i II. skupine u obavljanju poljoprivredne proizvodnje koriste najviše 5 ha poljoprivrednog zemljišta, a ukupni obujam poljoprivredne proizvodnje im iznosi najmanje tri proizvodne jedinice.

Posebni uvjeti za ostvarivanje potpore

Članak 4.

Obiteljska poljoprivredna gospodarstva koja su korisnici potpore dohotku ne mogu biti istovremeno korisnici izravnih plaćanja. U jednoj godini po jednom poljoprivrednom gospodarstvu ostvarivanje prava na potporu dohotku u jednoj skupini isključuje mogućnost ostvarivanja prava na potporu dohotku u drugoj skupini.

Visina potpore

Članak 5.

Godišnju potporu dohotku mogu ostvariti najviše 2 osobe na gospodarstvu (nositelj i/ili članovi), a potpora po osobi iznosi:

– 12.000,00 kuna, za korisnike I skupine

– 5.000,00 kuna, za korisnike II skupine.

Podnošenje zahtjeva

Članak 6.

1) Zahtjev za potporu dohotku u 2010. godini (u daljnjem tekstu: Zahtjev) podnosi nositelj gospodarstva do 15. svibnja 2010. godine Agenciji za plaćanja u poljoprivredi, ribarstvu i ruralnom razvoju (u daljnjem tekstu: Agencija) putem Regionalnog ureda (u daljnjem tekstu: Ured), prema mjestu gdje je poljoprivredno gospodarstvo upisano u Upisnik poljoprivrednih gospodarstava.

2) Zahtjev čine ispunjeni obrasci:

– obrazac prijave za mjeru potpore dohotku (Obrazac PD – prijava)

– obrazac – korištenje zemljišta, kojeg izdaje Agencija (Obrazac PD – korištenje zemljišta)

– obrazac – stanje stoke (Obrazac PD – stanje stoke).

3) Obrasci iz stavka 2. ovoga članka s pripadajućim uputama za ispunjavanje navedeni su u Dodatku II, koji je sastavni dio ovoga Pravilnika.

Obrada zahtjeva

Članak 7.

1) U postupku obrade zahtjeva za potporu dohotku korisnika I. i II. skupine, Ured po službenoj dužnosti traži potvrdu Hrvatske poljoprivredne agencije i/ili Hrvatskog centra za konjogojstvo-Državne ergele Lipik za navode iz Obrasca PD – stanje stoke.

2) U postupku rješavanja zahtjeva za potporu dohotku korisnika I skupine, Ured po službenoj dužnosti pribavlja potvrdu Hrvatskog zavoda za mirovinsko osiguranje o statusu osiguranika individualnog poljoprivrednika za nositelja i/ili člana gospodarstva.

3) U postupku rješavanja zahtjeva za potporu dohotku korisnika II skupine, Ured po službenoj dužnosti pribavlja za nositelja i/ili člana jednu od potvrda:

– potvrdu Hrvatskog zavoda za mirovinsko osiguranje o ostvarenoj mirovini u svojstvu poljoprivrednog osiguranika,

– potvrdu Hrvatskog zavoda za mirovinsko osiguranje o statusu osiguranika individualnog poljoprivrednika,

– potvrdu o visini dohotka koju izdaje nadležni područni ured Porezne uprave Ministarstva financija.

Izračun ukupnog obujma poljoprivredne proizvodnje

Članak 8.

1) Elementi za izračun ukupnog obujma poljoprivredne proizvodnje iz članka 3. stavka 4. ovoga Pravilnika prikazani su u Dodatku I., koji je sastavni dio ovoga Pravilnika.

2) U mjerenju ukupnog obujma poljoprivredne proizvodnje zbrajaju se obujmi pojedinih proizvodnji, a izraženi su u proizvodnim jedinicama.

3) Minimalan obujam pojedine proizvodnje koji se može uključiti u izračun ukupnog obujma poljoprivredne proizvodnje iznosi 0,4 proizvodne jedinice.

Članak 9.

1) Nakon provjere općih i posebnih uvjeta za ostvarivanje prava na potporu dohotku te pravovremenosti podnošenja zahtjeva, Ured izdaje podnositelju zahtjeva Odluku o ostvarivanju prava na potporu dohotku.

2) Odluke iz stavka 1. ovoga članka nisu upravni akti.

3) Na Odluku iz stavka 1. ovoga članka, korisnik ima pravo podnijeti prigovor u roku od 15 dana od zaprimanja Odluke, povjerenstvu za prigovore u Agenciji.

Dinamika isplate

Članak 10.

1) Potpora dohotku za 2010. godinu isplaćuje se na račun nositelja gospodarstva, prijavljenog u Upisnik poljoprivrednih gospodarstava.

2) Potpora dohotku za 2010. godinu za korisnike I. skupine isplaćuje se u ratama, i to:

– I. rata do 31. srpnja 2010. godine,

– II. rata do 30. rujna 2010. godine,

– III. rata do 30. studenog 2010. godine

– IV. rata do 31 siječnja 2011. godine.

3) Potpora dohotku za 2010. godinu za korisnike II. skupine isplaćuje se jednokratno, do 28. veljače 2011. godine.

Gubitak prava na potporu dohotku

Članak 11.

1) U slučaju da tijekom godine korisnik potpore dohotku I. skupine ostvari pravo na mirovinu ili u slučaju smrti korisnika, gospodarstvo je dužno izvijestiti Ured o nastaloj promjeni u roku od 15 dana od nastanka promjene (dostavom pravomoćnog rješenja o mirovini ili u slučaju smrti dostavom preslike smrtnog lista)

2) Agencija će obustaviti daljnje isplate potpore dohotku za korisnika iz stavka 1. ovoga članka te zatražiti povrat isplaćene potpore dohotku za razdoblje nakon kvartala u kome je nastala promjena iz stavka 1. ovoga članka.

Inspekcijski nadzor nad korisnicima potpore dohotku

Članak 12.

Inspekcijski nadzor nad korisnicima potpore dohotku I. i II. skupine provodi poljoprivredna inspekcija, prije i nakon isplata potpore dohotku.

Prijelazne i završne odredbe

Članak 13.

1) Postupci započeti po odredbama Pravilnika o provedbi modela potpore dohotku (»Narodne novine« br. 2/05, 133/07, 90/08) završit će se po odredbama toga Pravilnika.

2) Iznimno od odredbe stavka 1. ovoga članka zahtjevi zaprimljeni od 1. 1. 2010. do stupanja na snagu ovoga Pravilnika rješavat će se prema odredbama ovoga Pravilnika.

Članak 14.

Stupanjem na snagu ovog Pravilnika prestaje važiti Pravilnik o provedbi modela potpore dohotku (»Narodne novine« br. 2/05, 133/07, 90/08).

Članak 15.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/10-01/23

Urbroj: 525-12-1-0453/10-8

Zagreb, 1. ožujka 2010.

Ministar
Petar Čobanković, v. r.

DODATAK I

Tablica 1. IZRAČUN UKUPNOG OBUJMA POLJOPRIVREDNE PROIZVODNJE

|  |  |  |  |  |  |  |
| --- | --- | --- | --- | --- | --- | --- |
| Proizvodnja | Jedinica mjere | Količina proizvodnje |  | Koeficijent |  | Obujam poljoprivredne proizvodnje  [proizvodna jedinica] |
| 1. | 2. | 3. | 4. | 5. | 6. | 7. |
| Žitarice | ha |  | x | 1,0 | = |  |
| Uljarice | ha |  | x | 1,4 | = |  |
| Krumpir (merkantilni) | ha |  | x | 2,5 | = |  |
| Šećerna repa | ha |  | x | 1,4 | = |  |
| Duhan | ha |  | x | 2,5 | = |  |
| Povrće i gljive | ha |  | x | 5,0 | = |  |
| Vinogradi | ha |  | x | 6,0 | = |  |
| Voće | ha |  | x | 5,0 | = |  |
| Stabla maslina | broj |  | x | 0,02 | = |  |
| Hmelj | ha |  | x | 4,0 | = |  |
| Lavanda, ljekovito bilje | ha |  | x | 4,0 | = |  |
| Sjemenski usjevi | ha |  | x | 5,0 | = |  |
| Ostali poljoprivredni usjevi | ha |  | x | 1,0 | = |  |
| Goveda (do 2 godine starosti) | broj |  | x | 0,5 | = |  |
| Goveda (iznad 2 godine starosti) | broj |  | x | 1,0 | = |  |
| Ovce, ovnovi, koze, jarčevi | broj |  | x | 0,15 | = |  |
| Pčelinje zajednice | broj |  | x | 0,1 | = |  |
| Kunići i krznaši | broj |  | x | 0,005 | = |  |
| Nojevi | broj |  | x | 0,5 | = |  |
| Konji (do 2 godine starosti) | broj |  | x | 0,8 | = |  |
| Konji (iznad 2 godine starosti) | broj |  | x | 1,2 | = |  |
| Magarci, mazge, mule | broj |  | x | 0,8 | = |  |
| Svinje (do 50 kg) | broj |  | x | 0,1 | = |  |
| Svinje (više od 50 kg) | broj |  | x | 0,3 | = |  |
| Kokoši | broj |  | x | 0,005 | = |  |
| Pilići | broj |  | x | 0,002 | = |  |
| Purani | broj |  | x | 0,007 | = |  |
| Ostala perad | broj |  | x | 0,005 | = |  |
| UKUPNO | Ukupan obujam poljoprivredne proizvodnje = | | | | |  |

Tablica 2. – MINIMALNI BROJ TRSOVA/STABALA/BILJAKA PO HA

|  |  |  |
| --- | --- | --- |
| Šifra kulture | Naziv kulture | kom/ha |
| 803 | lavanda | 3000 |
| 1501 | plemenita loza – vinski kultivari | 3000 |
| 1502 | plemenita loza – stolni kultivari | 2000 |
| 1601 | jabuka na sjemenjaku | 200 |
| 1602 | jabuka na mm 106 | 500 |
| 1603 | jabuka na m9 | 1800 |
| 1604 | kruška na sjemenjaku | 300 |
| 1605 | kruška na dunji | 1250 |
| 1606 | mandarina | 500 |
| 1607 | kupina | 2500 |
| 1608 | malina | 4000 |
| 1609 | kivi | 500 |
| 1610 | limun | 500 |
| 1611 | naranča | 800 |
| 1612 | breskva | 500 |
| 1613 | nektarina | 500 |
| 1614 | marelica | 280 |
| 1615 | trešnja na Prunus avium | 120 |
| 1616 | trešnja na Prunus mahaleb | 150 |
| 1617 | trešnja na Colt | 500 |
| 1618 | trešnja na Gissela | 1000 |
| 1619 | višnja | 300 |
| 1620 | šljiva | 300 |
| 1621 | orah | 100 |
| 1622 | badem | 200 |
| 1623 | lijeska | 300 |
| 1624 | kesten | 150 |
| 1625 | smokva | 200 |
| 1626 | rogač | 100 |
| 1627 | šipak | 300 |
| 1628 | ribiz | 2500 |
| 1629 | ogrozd | 2000 |
| 1630 | borovnica | 1200 |
| 1632 | dunja | 400 |
| 533 | jagode | 33000 |
| 1700 | maslina | 150 |
| 2001 | hmelj | 3500 |

Napomena: ako su vjetrozaštitni pojasevi, žive međe, jarci, kamene ograde, suhozidi i poljski putevi sastavni dio tradicionalne kulture krajolika i dobre poljoprivredne prakse, njihova površina se uzima kao stvarno korištena površina u slučaju da njihova površina ne prelazi 5% ukupne površine.

Metodologija za ispunjavanje tablice 1.:

1) U kolonu 3. upisuju se ha korištene površine, broj stabla maslina i broj stoke i peradi pojedinog poljoprivrednog gospodarstva.

2) Pojedini obujam poljoprivredne proizvodnje izračunava se množenjem količine proizvodnje iz kolone 3. s koeficijentom u koloni 5.

3) U izračunu ukupnog obujma poljoprivredne proizvodnje zbraja se obujam pojedinih poljoprivrednih proizvodnji.

Pojašnjenje:

Pri izračunu ukupnog obujma poljoprivredne proizvodnje pojedini izrazi imaju sljedeće značenje:

1. žitarice jesu pšenica, raž, pšeno-raž, pivarski i stočni ječam, kukuruz, zob i ostale žitarice (heljda, sirak, proso),

2. uljarice jesu soja, suncokret, uljana repica i ostale uljarice (ricinus, mak, gorušica, uljne tikve),

3. povrće jest rajčica, paprika, krastavac, luk, mrkva, pastrnjak, peršin, kupus, cikla, grah, grašak, bob, češnjak, poriluk, tikva, tikvice, blitva, špinat, kelj, korabica, salata, patlidžan, jagode, dinje i lubenice te ostalo povrće i njihove presadnice (sve nespomenuto jednogodišnje lisnato, korijenasto, gomoljasto, plodovito, lukovičasto i mahunasto povrće, šparoga, artičoka),

4. vinograd je nasad plemenite vinove loze u kojemu broj trsova zadovoljava minimum naveden u tablici 2. dodatka I ovoga Pravilnika,

5. voćnjak je nasad pojedine voćne vrste prema Zakonu o državnoj potpori poljoprivredi i ruralnom razvoju (u daljnjem tekstu: Zakon) te ostalih nespomenutih voćnih vrsta ako broj stabala, ovisno o podlozi, zadovoljava minimum naveden u tablici 2. dodatka I ovoga Pravilnika,

6. stablo masline jest kultivirano stablo na kojem se provode primjerene agrotehničke i pomotehničke mjere dobre proizvodne prakse maslinarstva,

7. nasad hmelja je nasad čiji broj biljaka zadovoljava minimum naveden u tablici,

8. nasad lavande je nasad čiji broj biljaka zadovoljava minimum naveden u tablici,

9. ljekovito bilje jest menta, kamilica, kadulja, majčina dušica, mažuran, matičnjak, bosiljak, ruta, pelin, ružmarin, kim, kopar, anis, korijander, buhač i ostalo ljekovito, aromatično i začinsko bilje,

10. sjemenski usjevi su usjevi pšenice, pšenoraži, raži, ječma, zobi, kukuruza, šećerne repe, soje, suncokreta, uljane repice, duhana, krumpira, krmnog bilja, povrća i ostalog bilja za koje je Zavod za sjemenarstvo i rasadničarstvo izdao Certifikat o sjemenu.

11. ostali poljoprivredni usjevi jesu krmno bilje (kukuruz za silažu, stočni kelj, stočni grašak, stočni sirak, djetelina, lucerna, djetelinsko-travna smjesa, travno-djetelinska smjesa, travna smjesa, trave, grahorica, stočna repa, stočna rotkva, postrna repa, krmna repica, lupine i ostalo krmno bilje), tekstilno bilje (konoplja, lan), cikorija i cvijeće.

12. rasadnik je objekt za proizvodnju reprodukcijskog sadnog materijala i sadnica voćnih vrsta, vinove loze, maslina i ukrasnog bilja za koje je Zavod za sjemenarstvo i rasadničarstvo izdao Certifikat o sadnom materijalu.

DODATAK II

|  |  |
| --- | --- |
| AGENCIJA ZA PLAĆANJA U POLJOPRIVREDI,  RIBARSTVU I RURALNOM RAZVOJU | OBRAZAC PD – prijava |

Ispunjeni obrazac i propisanu dokumentaciju dostaviti osobno ili poslati poštom preporučeno Regionalnom uredu u kojem je poljoprivredno gospodarstvo upisano

|  |
| --- |
| OBRAZAC ISPUNITI VELIKIM TISKANIM SLOVIMA |

|  |  |
| --- | --- |
| MIBPG: | OIB: |

naziv poljoprivrednog gospodarstva \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

upisati naziv poljoprivrednog gospodarstva iz Rješenja o upisu u Upisnik

Zaokružiti skupinu za koju se potpora traži:

1. Skupina I. (do 12.000 kn godišnje po osobi, ne više od 24.000 kn godišnje po gospodarstvu)

2. Skupina II. (5.000 kn godišnje po osobi, ne više od 10.000 kn godišnje po gospodarstvu)

Upisati podatke samo o osobama koje udovoljavaju propisane uvjete:

|  |  |  |
| --- | --- | --- |
| Nositelj | | |
| Prezime |  | |
| Ime |  | |
| Datum rođenja |  | |
| Uvjeti koje ispunjava | Upisati godine života |  |
| Upisati spol (Ž – ženski, M – muški) |  |
| Upisati Status – poljoprivredni osiguranik, poljoprivredni umirovljenik, osoba starija od 65 godina koja ne ostvaruje dohodak od samostalnog ili nesamostalnog rada niti mirovinu |  |
| Članovi | | |
| Prezime |  | |
| Ime |  | |
| Datum rođenja |  | |
| Uvjeti koje ispunjava | Upisati godine života |  |
| Upisati spol (Ž – ženski, M – muški) |  |
| Upisati Status – poljoprivredni osiguranik, poljoprivredni umirovljenik, osoba starija od 65 godina koja ne ostvaruje dohodak od samostalnog ili nesamostalnog rada niti mirovinu |  |
| Prezime |  | |
| Ime |  | |
| Datum rođenja |  | |
| Uvjeti koje ispunjava | Upisati godine života |  |
| Upisati spol (Ž – ženski, M – muški) |  |
| Upisati Status – poljoprivredni osiguranik, poljoprivredni umirovljenik, osoba starija od 65 godina koja ne ostvaruje dohodak od samostalnog ili nesamostalnog rada niti mirovine |  |

Potpisom jamčim da:

1. sam upoznat sa Zakonom o državnoj potpori poljoprivredi i ruralnom razvoju i Pravilnikom o provedbi mjere potpore dohotku poljoprivrednih gospodarstava

2. sam pažljivo pročitao i poštivao navedene upute za ispunjavanje obrasca

3. su podaci navedeni u obrascu istiniti

4. ću omogućiti inspekcijski nadzor

datum ispunjavanja obrasca potpis nositelja gospodarstva

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| AGENCIJA ZA PLAĆANJA U POLJOPRIVREDI,  RIBARSTVU I RURALNOM RAZVOJU | OBRAZAC PD – stanje stoke |

|  |  |
| --- | --- |
| MIBPG: | OIB: |

naziv poljoprivrednog gospodarstva \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

upisati naziv poljoprivrednog gospodarstva iz Rješenja o upisu u Upisnik

Broj i kategorije stoke na poljoprivrednom gospodarstvu u trenutku podnošenja zahtjeva

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Vrsta | kategorija | | Broj komada | Vrsta | | | | | kategorija | | Broj komada |
| Goveda | grla do godine dana | muška |  | Kopitari | | konji | | | ždrebad | |  |
| ženska |  | omad | |  |
| grla od 1-2 godine | Junice u tovu |  | kobile | |  |
| Nesteone junice |  | pastusi | |  |
| Steone junice |  | magarci | | | | |  |
| Bikovi u tovu |  | mazge | | | | |  |
| Grla iznad 2 godine | Steone junice |  | mule | | | | |  |
| krave |  |  | | | | | | | |
| Bikovi u tovu |  | Pčele | | | pčelinje zajednice | | | |  |
| Bikovi za rasplod |  |  | | | | | | | |
| Ovce | mliječne – grla do 1 godine | muška |  | Svinje | odojci | | | do 25 kg | | |  |
| ženska |  | od 25 – 50 kg | | |  |
| mliječne – grla iznad 1 godine | muška |  | od 50 – 110 kg | | |  |
| ženska |  | tovljenici | | | iznad 110 kg | | |  |
| mesne – grla do 1 godine | muška |  | nazimice | | |  |
| ženska |  | rasplodne | | | supr. nazimice | | |  |
| mesne – grla iznad 1 godine | muška |  | krmače | | |  |
| ženska |  | nerastovi | | |  |
| Koze | mliječne – grla do 1 godine | muška |  | Kokoši | rasplodno jato | | | | | |  |
| ženska |  |  | proizvodno jato | | | | | nesilice |  |
| mliječne – grla iznad 1 godine | muška |  |  | za tov |  |
| ženska |  | Purani | | | | | | |  |
| mesne – grla do 1 godine | muška |  | Patke | | | | | | |  |
| ženska |  | Guske | | | | | | |  |
| mesne – grla iznad 1 godine | muška |  | Drugo (kunići, nojevi, krznašice, puževi, žabe, ostalo) navesti vrstu i broj komada | | | | | | |  |
| ženska |  |  |

IDENTIFIKACIJSKI BROJ GRLA (goveda, ovce, koze, kopitari, svinje) / KOŠNICA (pčele):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpisom jamčim da:

1. sam upoznat sa Zakonom o državnoj potpori poljoprivredi i ruralnom razvoju i Pravilnikom o provedbi mjere potpore dohotku poljoprivrednih gospodarstava

2. sam pažljivo pročitao i poštivao navedene upute za ispunjavanje obrasca

3. su podaci navedeni u obrascu istiniti

4. ću omogućiti inspekcijski nadzor

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2010.

MP MP

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovjera nadležne službe HPA i/ili HCK potpis nositelja gospodarstva

Pri izračunu ukupnog obujma poslovanja poljoprivrednog gospodarstva uzet će se u obzir broj i kategorije stoke u trenutku podnošenja zahtjeva za potporu dohotku prijavljeni na ovom obrascu koji mora biti potvrđen od nadležne službe Hrvatske poljoprivredne agencije i/ili Hrvatskog centra za konjogojstvo-Državne ergele Lipik.

|  |  |
| --- | --- |
| AGENCIJA ZA PLAĆANJA U POLJOPRIVREDI,  RIBARSTVU I RURALNOM RAZVOJU | OBRAZAC PD – korištenje zemljišta |

|  |  |
| --- | --- |
| MIBPG: | OIB: |

broj stranica obrasca PD-korištenje zemljišta\_\_\_\_\_\_\_\_\_\_\_\_\_\_\_\_\_\_\_\_\_

Naziv gospodarstva\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| STANJE IZ UPISNIKA, PODACI SE NE UPISUJU | | | | | | | PRIJAVA POVRŠINA ZA POTPORU, PODACI SE UPISUJU\* | | | | | | |
| red.  br. | katastarska općina | broj katast. čestice | podbroj katast. čestice | katastarska kultura | površina s pravom korištenja [ha] | posjed traje do | šifra kulture | naziv kulture | površina pod kulturom [ha] | broj stabala/trsova | teži uvjeti gospodarenja | ekološka proizv. | zahtjev za potporu dohotku |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |

\*Upisuje se površina pod poljoprivrednom kulturom koja se uzgaja. Ukoliko u trenutku upisa poljoprivredno zemljište nije pod određenom kulturom tada se upisuje površina pod poljoprivrednom kulturom koja se namjerava sijati/saditi u tekućoj godini (svi poljoprivredni usjevi osim planiranih višegodišnjih nasada).

Korištenje zemljišta prijavljeno na ovom obrascu uzet će se u obzir pri izračunu ukupnog obujma poslovanja poljoprivrednog gospodarstva.

Potpisom jamčim da:

1. sam upoznat sa Zakonom o državnoj potpori poljoprivredi i ruralnom razvoju i Pravilnikom o provedbi mjere potpore dohotku poljoprivrednih gospodarstava,

2. sam pažljivo pročitao i poštivao navedene upute za ispunjavanje obrasca,

3. su podaci navedeni u obrascu istiniti,

4. ću omogućiti inspekcijski nadzor,

5. u proizvodnji provodim primjerene agrotehničke mjere.

datum ispunjavanja obrasca PD- korištenje zemljišta Potpis nositelja poljoprivrednog gospodarstva

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
|  |  |  |  |  |  |  |  |  |  |

Pravilnik, NN 34/2010-878